Diari Oficial de la Generalitat Valenciana


Sumari del DOGV 2199, del 03-02-1994 (1994/830442)

RESOLUCIÓ de 24 de gener de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni de col.laboració entre la Conselleria d'Obres Públiques, Urbanisme i Transports de la Generalitat Valenciana i la Universitat Internacional Menéndez y Pelayo per a la realització del X Curs Internacional de Rehabilitació Urbana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2199

Data del DOGV
:   03-02-1994

Secció del DOGV
:   ALTRES DISPOSICIONS

Número del document
:   1994/830442


Data del document
:   24-01-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 24 de gener de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni de col·laboració entre la Conselleria d'Obres Públiques, Urbanisme i Transports de la Generalitat Valenciana i la Universitat Internacional Menéndez y Pelayo per a la realització del X Curs Internacional de Rehabilitació Urbana. [94/0593]  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports de la Generalitat Valenciana i la Universitat Internacional Menéndez y Pelayo, el dia 30 de novembre de 1993, un Conveni de col·laboració per a la realització del X Curs Internacional de Rehabilitació Urbana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1220/93, i que figura com a annex d'aquesta resolució.  
València, 24 de gener de 1994.- El director general de relacions amb les corts i del Secretariat del Govern.  
Conveni de col.laboració entre la GeneralitatValenciana y la Universitat Internacional Menéndez y Pelayo, para la realización del XCurso Internacional de Rehabilitación Urbana.  
A València, el 30 de novembre de 1993  
REUNITS  
D'un banda el Sr. Eugenio Burriel de Orueta, conseller d'Obres Públiques, Urbanisme i Transports de la Generalitat Valenciana, en nom i representació del Govern Valencià, i facultat per a aquest acte mitjançant acord del Consell de fecha 23 de novembre de 1993.  
I d'altra el Sr. Ernest Lluch Martín, rector de la Universitat Internacional Menéndez y Pelayo (d'ara endavant UIMP), en representació legal d'aquesta institució.  
Ambdues parts, en exercici de les respectives facultats i competències, es reconeixen mútuament la capacitat legal necessària per a l'atorgament d'aquest conveni i amb aquesta finalitat,  
EXPOSEN   
Que la Conselleria d'Obres Públiques, Urbanisme i Transports (Direcció General d'Arquitectura i Habitatge) i la UIMP consideren convenient el desenvolupament de tot tipus d'activitats d'investigació i difusió cultural en matèria d'urbanisme, arquitectura i habitatge i, de manera particular, estimen d'especial interés la promoció d'activitats, específicament centrades en la recuperació del patrimoni arquitectònic i urbà dels centres històrics.  
ACORDEN   
Primer  
Que la Conselleria d'Obres Públiques, Urbanisme i Transports (Direcció General d'Arquitectura i Habitatge) i també la UIMP, en compliment de les funcions que les dues institucions tenen encomanades, acorden col·laborar en la realització del X Curs Internacional de Rehabilitació Urbana, que té lloc en les instal·lacions de la Universitat a Conca, amb el títol específic de {REF El Projecte dels Espais Lliures i la Nova Qualitat de la Ciutat", amb els continguts que s'expressen en el programa adjunt.  
Segon  
L'organització d'aquest curs serà a càrrec de la UIMP, que arbitrarà per a això les instal·lacions, material, documentació i el personal que siga requerit d'acord amb el programa establert.  
Tercer  
Els costos del curs s'estimen en cinc milions cent setanta-sis mil pessetes (5.176.000 PTA), i que inclou tant les despeses directament generades pel programa acadèmic com les despes}es indirectes d'organització i d'infraestructura.  
Quart  
La Conselleria d'Obres Públiques, Urbanisme i Transports (Direcció General d'Arquitectura i Habitatge) aportarà la quantitat d'un milió tres-centes mil pessetes (1.300.000 PTA) com a subvenció a la realització del curs.  
Aquesta quantitat serà aportada a càrrec del capítol IV, línia 4.01/93, del Pressupost de Despeses de la Direcció General d'Arquitectura i Habitatge, on hi ha crèdit suficient consignat per a aquesta finalitat.  
Cinqué  
El pagament de la quantitat que ha de satisfer la Generalitat Valenciana, s'efectuarà després de la recepció de la sol·licitud de pagament per part de la UIMP, en la qual hauran de figurar les dades del CIF i del compte bancari on s'ha de realitzar l'ingrés.  
Sisé  
La forma de pagament s'ajustarà al que disposa l'article 30, apartats 1 i 2, de la Llei 7/1992, de 28 de desembre, de Pressupostos per a l'exercici 1993.  
Seté  
La UIMP concedirà per a l'assistència al curs nou matrícules gratuïtes a la Conselleria d'Obres Públiques, Urbanisme i Transports, les quals les distribuirà entre professionals interessats, segons el seu criteri.  
Vuité  
La Consellería d'Obres Públiques, Urbanisme i Transports i la UIMP consideren convenient l'edició d'un llibre que arreplegue les ponències del curs, per a la qual cosa la UIMP gestionarà la participació del Ministeri d'Obres Públiques, Transports i Medi Ambient (a través de la Direcció General per a l'Habitatge i Arquitectura) a fi d'aconseguir que aquesta edició, i també el seu finançament, siga assumida pel seu Servei de Publicacions com a col·laboració general al projecte.  
Si aquestes gestions són positives i l'edició es porta a cap, la Conselleria d'Obres Públiques, Urbanisme i Transports (Direcció General d'Arquitectura i Habitatge) rebrà, sense cap desemborsament, un nombre d'exemplars del llibre equivalent al 15% del tiratge total, fins a un nombre màxim de 450 exemplars.  
La resta d'exemplars seran comercialitzats a través del Servei de Publicacions del Ministeri d'Obres Públiques, Transports i Medi Ambient, i aquesta institució es comprometrà a destinar les quantitats resultants a activitats d'investigació, difusió o edició, en matèries relacionades amb l'habitatge, el patrimoni arquitectònic, el planejament urbanístic o l'ordenació del territori.  
Nové  
En la publicitat i suports promocionals del curs, i també en el llibre que es publique, es farà constar la col·laboració de la Conselleria d'Obres Públiques, Urbanisme i Transports (Direcció General d'Arquitectura i Habitatge).  
Deu  
Aquest conveni entrarà en vigor el dia de la seua signatura, i romandrà vigent fins al 31 de desembre de 1993, cosa que no impedirà la pròrroga si així ho acorden les parts signants.  
El Govern Valencià tindrà la possibilitat de rescindir aquest conveni, quan no s'execute la prestació corresponent a l'exercici, segons el que disposta l'article 7 paràgraf 3 del Decret 20/1993, de 8 de febrer del Govern Valencià.  
En prova de conformitat amb el que han pactat ambdós interessats signen aquest document en la data abans esmentada.  
El conseller d'Obres Públiques, Urbanisme i Transports: Eugenio Burriel de Orueta. El rector de la Universitat Internacional Menéndez Pelayo: Ernest Lluch.  
X Curs Internacional de Rehabilitació Urbana Universitat Internacional Menéndez y Pelayo  
El Projecte de l'Espai Lliure Públic  
Director: Francisco Pol  
Secretària: Corinne Barthel  
Dilluns 27  
56.21-32.02 Conferència d'introducció al curs: El Projecte de l'Espai Públic: Els materials de la memòria i les formes de la contemporaneïtat. Francisco Pol. Arquitecte  
67.22-24.44 Art Contemporani i Espai. Josep Maria Montaner. Arquitecte  
76.97-66.83 Espai Natural i Espai Urbà.  
Tres Projectes:  
 - El Pla Insular de Lanzarote  
 - Parcs urbans en Madrid Sud  
 - Projectes per a la transformació espacial de la perifèria metropolitana del sud de Madrid  
 Manuel Paredes i Fernando Prats. Arquitectes.  
Dimarts 28  
Actuacions en Espais Públics i {REF Projectes de Ciutat}  
16.57-71.89 Bolonya  
Paolo Nannelli. Arquitecte de l'Ajuntament de Bolonya.  
20.91-46.48 Barcelona  
Rafael de Cáceres. Arquitecte. Ex-coordinador de Projectes i Obres de l'Ajuntament de Barcelona.  
73.83-58.56 Còrdova  
Eugenio González, Gerent d'Urbanisme de Còrdova  
95.49-11.07 Nimes  
Patrick Cherere. Arquitecte de l'Ajuntament de Nimes  
Dimecres 29  
El Projecte de l'Espai Lliure, entre l'Arquitectura Urbana i el Paisatge.  
93.95-67.69 Arbres i Qualitat Ambiental en els Espais Públics Urbans: La Plaça de Galícia a Pontevedra.  
José Martínez Sarandeses. Arquitecte  
06.00-09.24 El Disseny del Sistema d'Espais Lliures a Nantes  
 - El parc de Techoopole  
 - La reordenació de l'espai viari en el centre de la ciutat  
Daniel Peneau. Arquitecte urbanista. Director tècnico d'Atlanpole  
43.01-09.59 Actuacions de Requalificació del Paisatge Urbà en Alcoi i València.  
Javier Pérez Igualada. Arquitecte  
91.82-42.90 Projecte Urbà i Reestructuració de la Ciutat: La {REF Falca Verda} de Palma de Mallorca i el Passeig Marítim de Barcelona.  
Antonio Font. Arquitecte  
48.85-54.59 Arquitectura, Història i Paisatge: Projectes en Sagunt, Milà i València.  
Manuel Portaceli. Arquitecte  
Dijous 30  
Experiències Projectuals en Espais Lliures  
38.18-28.42 L'Arquitectura com a Generadora d'Espais Urbans  
Carmen Pinós. Arquitecta  
03.05-99.69 La Vall d'Hebron a Barcelona i Altres Projectes Urbans.  
Eduardo Bru. Arquitecte  
09.96-12.61 El Pla Especial del Nucli Antic de Conca  
Juan Manuel Alonso Velasco. Arquitecte director del Pla Especial